Nordjyllands Politi modtog fredag klokken 15.03 en anmeldelse om et knivstikkeri, der blev forøvet på Tove Ditlevsens Vej i Aalborg. En mand er blevet ramt af knivstik, og han blev behandlet på hospitalet, men blev meldt i stabil tilstand. Efterfølgende var Nordjyllands Politi ude med en opfordring til de tre mistænkte, som lød på, at de skulle melde sig selv, ellers ville politiet offentliggøre deres billeder til pressen. Det blev dog ikke nødvendigt, for nu har Nordjyllands Politi været i kontakt med de mistænkte. Det bekræfter politikommissær Kenneth Rodam til TV2 Nord. -	Det er rigtigt, at vi har haft kontakt med dem via deres advokater, som siger, at de vil melde sig selv, fortæller Kenneth Rodam, der dog ikke har yderligere kommentar til episoden eller de mistænkte.

Opsummering:
Det bliver ikke nødvendigt for Nordjyllands Politi at offentliggøre billeder af de mistænkte.